Sportivii de la Jocurile Olimpice, prioritari la vaccinare. Marian Drăgulescu: "Am făcut tot felul de vaccinuri, nu este o problemă".
Jocurile Olimpice de la Tokyo se vor desfășura în perioada 23 iulie – 8 august. Jocurile Olimpice au fost amânate cu un an din cauza pandemiei. Marian Drăgulescu este cel mai medaliat gimnast din istoria României.
Sportivii care vor participa la Jocurile Olimpice de la Tokyo, la vară, trebuie să fie vaccinați în categoriile prioritare – spune Comitetul Olimpic.Pentru Marian Drăgulescu, membru al lotului României pentru Jocurile Olimpice, nu e o problemă.Gimnastul nu se teme de vaccin și e hotărât să se imunizeze.Marian Drăgulescu, gimnast: "Da, eu m-am mai vaccinat așa și când am fost plecat prin Asia, prin Africa, de febra galbenă, de hepatită. Am făcut tot felul de vaccinuri, nu este o problemă."Drăgulescu speră ca, până în vară, fanii să aibă și ei acces din nou în arene pentru că de la ei se încarcă emoțional sportivii.Marian Drăgulescu, gimnast: "Ne dau energie, ne dau motivație, ne transmit emoții. Mă bucur că a apărut vaccinul pentru că în 6 luni, se poate echilibra sau transforma această situație a pandemiei astfel încât să putem avea sălile pline la marile competiții.".